S'beschte vo däre Wuche isch aber min Kamerad Reeshwaraan Navaratnam (Dä heisst so…) gsi, wo nochdem er am Mittwuch obig s'gwehr bim AV uf em PD-Stand lige loh het, sinin flinte 24 stund het müese uf ma träge. Das isch scho gnueg luschtig gsi, wenn eine mit em Sturmgwehr i dä Duschi gsehsch, oder am Schlofe (jo er hets au müese is Bett neh…). Aber dä Hammer isch am morge cho: 0600 Tagwach. 0615 dä Navi pennt no, feldi chunnt is zimmer "Läden hoch", Navi wacht uf und stoht uf.  Fehler 1, wil dä Feldi het en gar nöd gsi, sis Bett isch ganz vorne und dä feldi isch nume i dä Türe gstande. Dä Feldi het en denn zämegstuucht, vo wäge ufstohg am 6i seg befehl und wenn er wiiterschlofi, seg das Befehlsverweigerung, also Knast oder Busse. Dä ander wott nüt meh falsch mache und erinnered sich a sini strof, Stgw 24 stund uf Maa, und nimmt s'Gwehr, wo no under dä Decki gsi isch, füre.   Dä feldi isch schier duregheit, zersch 2 Schritt zrugg, denn voll drauf, Gwehr weggrisse und het dä ander schier no z'bode ghaue.   Sit däm het dä Navi (gator   ) heldestatus.